Ens Il·lustrem la setmana – Llibreria Al·lots
És dilluns i ens il·lustrem la setmana:
©Benji Davies. El Grotlin. 2017. Andana Editorial
“Sé quan el Grotlin a la casa ha entrat,
per una escletxa o per un forat…
enganya l’ull, i això és el que veiem.”
Què serà aquest Grotlin que a tots té inquiets. La Rubi a la nit el va sentir, com una remor. Al Sam, els cabells de cop de li van eriçar. Serà un gat? 4 persones més diuen que al Grotlin van veure passar, furgar i robar. Però el més gros que va robar el Grotlin va ser la bugada d’en Vickers, el polícia de la ciutat. Què será aquest Grotlin que a tots té inquiets?
No espereu més, obriu aquest meravellós llibre i descobriu al Grotlin. Un llibre de Benji Davies per gaudir tant de dia com de nit. I un secret… pareu atenció a les dues il·lustracions màgiques, les sense paraules. Els bon observadors sabran veure la pista que us portarà a resoldre el misteri.
–>El Grotlin. Benji Davies. Traducció Anna Llisterri. Revisió Tina Vallès. Imprès a la Xina. 2017. Andana Editorial
–>El Grotlin. Benji Davies. Traducción Anna Llisterri. Revisión tina Vallès. Impreso en Xina. 2017. Andana Editorial
7 mayo 2018 /0 Comentarios/por Paula Jarrin
http://www.llibreriaallots.com/wp-content/uploads/2018/05/elgrotlin_allots.jpg 1440 1920 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-05-07 17:59:032018-05-07 18:02:04El Grotlin
Allò que cap a les mans de les criatures
És dimarts i ens il·lustrem la setmana, no amb una única il·lustració sinó amb dues, i de ben precioses. Totes dues pertanyen als llibres Blau i Vermell del tàndem Meritxell Martí i Xavier Salomó, editat per Combel.
© Xavier Salomó per les imatges ©Meritxell Martí pel guió. Vermell. 2018. Combel
Si, avui tenim dos llibres que caben a les mans de la canalla, i en especials a les mans de la primera infància. 14 centímetres per 14 centímetres, punta rodona, llibre de cartró, 46 pàgines cadascú. I ara, a quin calaix el posem. Un llibre de colors? Un imaginari? Una petita narrativa? Res i tot plegat.
El color no és una única veritat, si dic vermell i tanco els ulls, segurament em vindrà a mi un vermell de la meva vida, el del llapis de llavis de ma mare allà pels vuitantes. I per tu, vermell és el de la melmelada de l’àvia. I Això el tàndem ho sap de sobres. I han articular un seguit d’imatges dins d’una paleta cromàtica.
Cada llibres s’obre i es tanca amb la mateixa imatge, i a partir d’aquí es crea i recrea una petita història, ideal per anar posant nom al mon que envolta als petits, desxifrant poc a poc, la història que es va teixint, amb calma.
M’agraden els llibres que reclamen temps, temps per aturar-te a gaudir, temps per compartir amb els al·lots i les al·lotes de casa, temps per crear un lligam invisible que fa forta la dimensió afectiva de la lectura.
Bravo Meritxell, Xavi i l’equip editorial de Combel, per ensenyar-nos que un llibre amaga tantes possibilitats com vulguem. I per posar a l’abast de les mans més petites, joies literàries per fomentar el gust per la lectura.
–>Vermell. Meritxell Martí i Xavier Salomó. Disseny gràfic: estudi Miquel Puig. Febrer de 2018. Imprès a Itàlia –Cartotectnica Montebello-. Edita: Combel
–>Blau. Meritxell Martí i Xavier Salomó. Disseny gràfic: estudi Miquel Puig. Febrer de 2018. Imprès a Itàlia -Cartotectnica Montebello-. Edita: Combel
–>Rojo. Meritxell Martí y Xavier Salomó. Diseño gráfico: estudi Miquel Puig. Febrero de 2018. Impreso en Italia -Cartotectnica Montebello-. Edita: Combel.
–>Azul. Meritxell Martí y Xavier Salomó. Diseño gráfico: estudi Miquel Puig. Febrero de 2018. Impreso en Italia -Cartotectnica Montebello-. Edita: Combel.
27 febrero 2018 /0 Comentarios/por Paula Jarrin
http://www.llibreriaallots.com/wp-content/uploads/2018/02/Vermell-Allots.jpg 1440 1920 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-02-27 14:15:172018-02-27 14:15:17Blau i Vermell
Tot i ser dimarts, ens il·lustrem la setmana d’una forma una mica diferent
©Mick Msnning – Brita Granström. 2013. Ekaré
Avui, 13 de febrer, volem fer el nostre petit homenatge a la ràdio, ja que avui és el dia internacional de la ràdio. Per això, després de mirar i remirar, hem trobat aquesta il·lustració del llibre Los Beatles, de Mick Manning i Brita Granström, traduït per Pau Estrada i editat per Ekaré, a on un jove Paul escolta la ràdio delint de les ones musicals.
Jo sóc de ràdio. El meu pare em va transmetre aquest amor per la ràdio i allà on vaig, m’hi acompanya un petit transistor que m’amplifica el món que hi ha a sota i sobre meu.
Música, companya, ciència, llibres, notícies, esports -més del que m’agradaria-, humor, entrevistes, el que passa al costat de casa i a l’altra banda del mar, o de les muntanyes, lluny però proper en la problemàtica.
La ràdio i les seves veus. Les ràdios i les converses tranquil·les, la ràdio i les tertúlies polítiques, la ràdio i els oients.
I en aquest amor meu per la ràdio homenatjar a quatre persones imprescindibles, quatre veus que sempre porto amb mi, tot i que no tingui el dial sintonitzat:
Al meu primer amor de ràdio, el Sr. Lalo Mir, locutor argentí que va abastir la meva adolescència de música, humor, sentit crític i sentit vital
A la meva gran companya d’escola secundària, Natalia Calderón, perquè es va atrevir a somiar, i va lluitar i és la locutora de la nostra fornada. Va por vos, Naty!
A l’Elisenda Roca, la veu més bonica d’aquest país que m’acull. I que tinc la sort de tenir-la sempre amb mi, i si tinc mono de la seva veu, la truco per telèfon i la seva meravellosa veu ho omple tot d’olor de tarongina.
A la Carme Parrás, que no només va fer les seves pràctiques amb nosaltres, sinó que encara volta per la aquí els divendres de tertúlia i quan ella parla es com si la llibreria es converteix en una emissora radial i parlem de llibres i de la vida.
Estimades, estimat, visca la Ràdio!
13 febrero 2018 /0 Comentarios/por Paula Jarrin
http://www.llibreriaallots.com/wp-content/uploads/2018/02/Dia-internacional-de-la-radio_allots.jpg 1440 1920 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-02-13 16:36:422018-02-13 16:36:42Dia internacional de la ràdio
©Joan Negrescolor (il·lustració) La marieta sense taques. 2017. Bambú
Des d’ahir que el vent bufa sense parar, i estem despentinats, desganats i com si alguna cosa no acabés d’encaixar. Ens haurà passat com a aquesta marieta que el vent va endur-se les seves taques?
En Joan Negrescolor dóna vida a aquesta marieta escrita per la Tina Vallès. I ens encanta descobrir les petites expressions amagades, el joc de colors i formes, de superposicions i textures. I descobrir una història que ens anima a sortir del cau a buscar les taques per tal d’anar posant tot al lloc, i no pas fer-ho sols, sinó en bona companya.
Preparats per descobrir una petita sorpresa… que us explicarem demà. Ara, ens arreglem una mica el cabell, ens assequem si ens ha agafat la pluja, busquem un raconet i a llegir i a gaudir d’aquesta marieta tan petita i tan gran alhora.
àLa marieta sense taques. Tina Vallès. Il·lustracions de Joan Negrescolor. 2017. Imprès a Índice –Barcelona. Col·lecció Primers Lectors.Edita Bambú.
5 febrero 2018 /0 Comentarios/por Paula Jarrin
http://www.llibreriaallots.com/wp-content/uploads/2018/02/La-marieta-sense-taques-Allots.jpg 1440 1920 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-02-05 16:45:262018-02-05 16:45:26La marieta sense taques
Miércoles, dos días después, pero nos ilustramos la semana
©Béatrice Rodriguez. Ladrón de gallinas. 2015. Libros del zorro rojo
Dos días más tarde, ya que la semana empezó llena de actividades, reuniones, proyectos y muchas novedades que pronto iré explicando, no podía dejar de ilustrar mi semana.
Y hoy la propuesta es sin palabras, álbumes que cada día me seducen más, aprendo más, busco más información. Y este ladrón de gallinas de Béatrice Rodriguez que en 2009 Libros de zorro rojo publicó por primera vez y sigue gozando de buena salud. Pero siempre es necesario recordar libros que para nosotros son imprescindibles y que siempre nos acompañan, por eso hoy, nos ilustramos la semana sin decir una palabra con esta maravilla de libro.
–>Ladrón de Gallinas. Béatrice Rodriguez. Impreso en Polonia. 2009 (primera edición) 2017 (cuarta reimpresión). Libros del zorro rojo
–>Ladre de gallines. Béatrice Rodriguez. Imprès a Polònia. 2015. Libros del zorro rojo.
31 enero 2018 /0 Comentarios/por Paula Jarrin
http://www.llibreriaallots.com/wp-content/uploads/2018/01/Ladron-de-Gallinas-Allots.jpg 1440 1920 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-01-31 11:00:492018-01-31 11:00:49Ladrón de gallinas
L’unió fa la força
És dilluns i la cosa continua amb les gallines perquè ens il·lustrem la setmana amb
©Laurent Cardon. L’Unió fa la força. Una història de gallines. 2017. Tramuntana
Encara puc escoltar la veu de la Teresa Duran explicant aquest conte a unes tertúlies. Feia temps que no reia tant. Aquells riures terapèutics, que a vegades els necessites per poder tirar endavant. No era pas l’única que reia, la Glòria crec que fins i tot plorava del riure.
I aquest és també un dels secrets de la literatura: poder riure mentre llegeixes i que les pessigolles que arriben al cor surtin per la boca, i de forma ben sonora. I tenir l’enorme plaer que algú et llegeixi en veu alta un conte com aquest. Pot ser, rau aquí el secret de l’amor a la literatura
Laurent Cardon, autor francès que viu a Sao Paulo, ens regala una història rocambolesca al voltant de la desaparició de dues gallines i de tot el galliner decidit a anar a fer la guerra a la guineu. Un gall blanc i una gallina rossa han desaparegut, i ara què?
Ho haureu d’esbrinar tot llegint un llibre dels que no s’obliden. Amb una il·lustració que li escau com anell al dit. Un llibre rodó per llegir i riure fins caure al terra i fins que et faci mal la panxa.
Llegir també és això: riure fins que et faci mal la panxa
–>La unió fa la força. Una història de gallines. Laurent Cardon. Traducció María Teresa Rivas. Imprès a Eslovènia. 2017. Edita Tramuntana.
–>En la unión está la fuerza. Una historia de gallinas. Laurent Cardon. Traducción María Teresa Rivas. Impreso en Eslovenia. 2017. Edita Tramuntana.
22 enero 2018 /0 Comentarios/por Paula Jarrin
http://www.llibreriaallots.com/wp-content/uploads/2018/01/unio-fa-la-força_allots.jpg 2448 3264 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-01-22 15:33:472018-01-22 15:33:54L'unió fa la força
És dimecres i ens il·lustrem la setmana
© Martijn van der Linder (il·lustracions) © Maranke Rinck (text). 2017. Ekaré
L’avorriment és necessari. I és més, l’avorriment de la canalla hauria de ser un dret. Avorrir-se fins al fàstic és font de creació, d’exploració i de mirar-se el melic. I de tant mirar-se’l, de tant endinsar-se en aquest avorriment sense fi, hauria d’estar al currículum escolar i hauria d’estar a l’ordre del dia en el dia a dia frenètic al que exposem als petits i al que ens exposem els adults.
Si ens endinsem en l’avorriment, segur més que segur, que d’ell naixerà la creativitat, el pensament crític –sempre que l’haguem donat eines- i l’exploració de sortides per no avorrir-te com una ostra –per cert, les ostres són avorrides?
Un cop us he reivindicat l’avorriment, fins al punt d’avorrir la paraula, toca il·lustrar-nos la setmana –que hauria d’haver tocat el dilluns però la sobrecàrrega de coses a fer i no pas l’avorriment han fet que toqui dimecres-: i ho fem amb aquesta proposta que neix de l’avorriment fins que un tangram –el joc xinès que consta de set peces: dos triangles grans, un de mitja, dos de petits, un quadrat i un paral·lelogram- es creua en el camí avorrit del nostre narrador.
I a partir d’aquí, la imaginació sense fi de la creació. D’un gat fins un cocodril, animals que es van espantant un a un i un àlbum que ens convida a jugar i crear.
Ekaré aposta per aquest àlbum, d’un disseny clar i ben plantejat, que convida al lector a no estar-se quiet i a l’hora de llegir, també jugar ja que el lector tindrà un tangram igual que el del narrador.
Un llibre per gaudir de guarda a guarda, per llegir i jugar, per fer volar coloms i per fer fora l’avorriment amb la creativitat.
Joietes, bombonets com aquest Tangram Gat fan que la llibreria s’ompli de literatura i de joc i que puguem posar a l’abast dels al·lots bones lectures que els moguin al gaudi de la lectura i al plaer de jugar.
I si l’avorriment entra per la finestra, que puguem obrir la porta a crear i a llegir.
–>Tangram Gat. Maranke Rinck i Martijn van der Linden. Traducció Maria Rosich Andreu. Imprès a la Xina. 2017. Edita Ekaré.
–>Tangram Gato. Maranke Rinck i Martijn van der Linden. Traducción Cisca Corduwener. Impreso en China. 2017. Edita Ekaré.
17 enero 2018 /0 Comentarios/por Paula Jarrin
http://www.llibreriaallots.com/wp-content/uploads/2018/01/Tangram-Gat-Allots.jpg 1440 1920 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-01-17 12:37:542018-01-17 12:37:54Tangram Gat